Carlos Manuel Escribano Subías

Carlos Manuel Escribano Subías, naixiu de Carballo (A Coruña, Galicia) lo 15 d'agosto de 1964, Rinunce e nomine, 20.07.2010, nota de prensa d'o Vaticano. ye un arcebispe espanyol d'a Ilesia Catolica, que actualment y dende lo 21 de noviembre de 2020 ye lo 55eno arcebispe de Zaragoza. Anteriorment estió bispe d'Teruel y Albarracín (2010 - 2016) y bispe de Calagorra y La Calzada-Logronyo (2016 - 2020).

 Primeras anyadas 
Encara que fillo d'aragoneses, naixió de Carballo en Galicia en estar su pai destinau en ixa ciudat, y cuan encara yera nino la familia tornó en Aragón, instalando-se en Monzón (Cinca Meya) a on pasó la suya nineza y fació los suyos primers estudios, que continó en Zaragoza.

 Formación relichiosa 
Dentró en o Seminario Mayor de Leida en Catalunya, y posteriorment estudió Teolochía en a Universidat de Navarra en Pamplona, completando la suya formación en la Pontificia Universidat Gregoriana en Roma entre 1994 y 1996.

 Mosén 
Fue ordenau como mosén o 14 de chulio de 1996, treballando dende alavez en l'archidiocesi de Zaragoza, estando vicario en a basilica de Santa Engracia de Zaragoza dende 1996 dica 2000, ta posteriorment (2000-2008) estar lo mosén d'a ilesia d'o Sagrau Corazón de Chesús, tamién en Zaragoza, desembolicando tamién cuantas atras actividaz pastorals.

 Epicopau 
 Bispe de Teruel y Albarracín 
O papa Benedicto XIV lo nombró lo 20 de chulio de 2010 bispe de Teruel y Albarracín en succedindo a José Manuel Lorca Planes, recebindo la suya ordenación epicopal o 26 de setiembre d'ixe mesmo anyo por o cardenal Antonio María Rouco Varela, acompanyau por o nuncio Renzo Fratini y por l'arcebispe emerito de Zaragoza Elías Yanes Álvarez. Carlos Escribano será ordenado hoy obispo, en El Periódico de Aragón, 26 de setiembre de 2010.

 Bispe de Calagorra y La Calzada-Logronyo 
O papa Francisco lo nombró bispe de Calagorra y La Calzada-Logronyo o 13 de mayo de 2016, Renuncie e nomine, segunda nota de prensa d'o Vaticano. prenendo posesión d'o cargo lo 25 de chunio en una ceremonia celebrada en a Seu de Santa María de Calagorra, tamién con presencia d'o nuncio apostolico Renzo Fratini. Monseñor Carlos Escribano toma posesión como obispo de Calahorra-La Calzada-Logroño, en El Diario.es, 25 de chunio de 2016.

Entre atros cargos y actividaz, en iste periodo estió lo representant d'a Conferencia Episcopal Espanyola en a XV Asemblea Cheneral Ordinaria d'o Sinodo d'os Bispes, en octubre de 2018. XV Assemblea Generale Ordinaria del Sinodo dei Vescovi (3-28 ottobre 2018) – Elenco dei Partecipanti, 15.09.2018, tercera nota de prensa d'o Vaticano.

 Arcebispe de Zaragoza 
O 6 d'octubre de 2020 fue nombrau arcebispe de Zaragoza, Rinunce e nomine, 06.10.2020, cuatrena nota de prensa d'o Vaticano. prenendo posesión o 21 de noviembre en una ceremonia celebrada en a seu basilica de Nuestra Sinyora d'o Pilar. Carlos Escribano recuerda a las víctimas del Covid en su toma de posesión como arzobispo de Zaragoza, en o diario Abc, 21 de noviembre de 2020.

En a Conferencia Episcopal Espanyola ocupa lo cargo de president d'a Comisión Episcopal ta los Laicos, Familia y Vida dende marzo de 2020, estando reesleyiu en 2024. Mons. D. Carlos Escribano Subías ha sido elegido Presidente de la Comisión Episcopal para los Laicos, Familia y Vida, 5 de marzo de 2024.

 Escudos d'armas 

 Referencias 

 Vinclos externos 
  Bishop Carlos Manuel Escribano Subías en Catholic Hierarchy.

Categoría:Arcebispes de Galicia
Categoría:Arcebispes de Zaragoza
Categoría:Alumnos d'a Pontificia Universidat Gregoriana
Categoría:Alumnos d'a Universidat de Navarra
Categoría:Alumnos d'a Universidat de Zaragoza
Categoría:Bispes de Calagorra y La Calzada-Logronyo
Categoría:Bispes de Galicia
Categoría:Bispes de Teruel y Albarracín
Categoría:Naixius de Carballo
Categoría:1964 (naixencias)